 Bola Are Gospel Artiste: Ọlọrun ni kí ń kìlọ fún ẹni tó kọ orin kò wo bí mo ṣe ń hùwà Gbajugbaja ajihinrere ati olorin ẹmi ninu ẹsin Kristẹni ni arabinrin Bola Are ti gbogbo eniyan si mọ kariile kari oko titi de awọn orilẹede ti kii ṣe Naijiria. Lara awọn eekan to jẹ manigbagbe ninu itan Yoruba ni Mama Bola are nitori iru awọn orin to maa n kọ ti ko si fi amulu mala si i lati ọdun to ti bẹrẹ orin kikọ to si gbe awo orin rẹ akọkọ jade lọdun 1973. Mama Bola Are gẹgẹ bi ọpọlọpọ ṣe mọ olorin yii si kẹnu bọ ọrọ ninu ifọrọwanilẹnuwo pẹlu BBC Yoruba lori iru igbe aye ti awọn olorin ẹmi ti aye ode oni n gbe. Oo le maa kọrin ko wo bi mo ṣe n huwa, ko wo bi mo ṣe n ṣe... o ṣa n tọju mi lojoojumọ; koo si maa ka iyawo oniyawo mọle tabi gba ọkọ ọlọkọ tabi ṣe agbere. Mama Bola Are n sọrọ yii nigba to n sọ pe ọpọlọpọ igbe aye ti awọn olorin ẹmi n hu ati orin wọn gan ko wa latọdọ Ọlọrun. Ko sí Shanku, gbẹsẹ, gbápa, Jesu máa párò lọ, ọràn rèé o. Mama ni laye igba ti oun bẹrẹ orin kikọ, awọn olorin aye gan lo maa n mu ori ẹmi ti wọn fi kọ ori tiwọn. Wọn maa mu orin wa, wọn a yi i pada si Tungba, si gbogbo rẹ ti yoo wa nita. O ni laye ode oni awọn olorin ẹmi gan ni wọn pe lati wa ba awọn olorin aye kọrin papọ, o si gba wọn nimọran gẹgẹ bi olorin ẹmi lati jawọ. : Ti a ba ti wọ aṣọ ti wọn n wo gbogbo nkan ti Ọlọrun da si wa niwaju, ti a tun ge e lẹyin to fẹẹ de ibadi, nkan ti ṣe o. 